Janne Mark

(f. 1973) har etableret sig som en af de mest overbevisende salmedigtere og komponister i hendes generation i Danmark og i udlandet med den internationale udgivelse ’Pilgrim’ på det tyske jazz-label ACT. Musikalsk befinder hun sig på et spor imellem sangskrivning, salmer, jazz og nordisk folketone. En baggrund i det danske sanger-sangskriver miljø sideløbende med arbejdet som sanger og musikudvikler i Brorsons Kirke på Nørrebro i København har gjort hende i stand til, at skabe en ny meditativ salmestil med en karakterfuld enkelhed, hvor omdrejningspunktet er det melodisk fællessangbare. Dette understreges på ’Pilgrim’ i samarbejdet med den unikke norske trompetist Arve Henriksen.

Prisbelønnet komponist i 2015 for hendes musik til nationaldigteren Halfdan Rasmussens tekster.

I 2013 udgav hun sit første meget velanmeldte salmealbum ’Salmer fra broen’ hvorfra salmerne ’Et hus at komme til’, ’Sendte er vi alle’ og ’Lyset er i dine øjne’ har fået stor udbredelse i det danske kirkemiljø.

Janne Mark har studeret ved Vestjysk Musikkonservatorium, Esbjerg og Rytmisk Musikkonservatorium København, hvor hun bl.a. har modtaget undervisning af den svenske jazz/folk/visesanger og komponist Marie Bergman.

Janne Mark har et mangeårigt samarbejde med pianisten Henrik Gunde Pedersen, DR Bigband og modtager af Ben Webster prisen.